Številka: 649-5/2022/1

Zainteresirana javnost

Datum: 5.5.2022

Zadeva: neformalni poziv zainteresirani javnosti

Pozdravljeni,

Pripravili smo neformalni poziv zainteresirani javnosti v zvezi z morebitnimi spremembami **Pravilnika o meroslovnih zahtevah za merilnike hitrosti v cestnem prometu** [Ur.l.RS 91/15, v nadaljevanju Pravilnik].

Od zadnje spremembe je minilo skoraj osem let. V tem času smo bili priča razvoju in spremembam na področju merilnikov hitrosti. Radarski merilniki s tehnologijo FMCW in odsekovni merilniki hitrosti so postali vsakdanja stvar. Pojavili so se tudi prvi merilniki hitrosti na 77 GHz tehnologiji in merilniki hitrosti, ki omogočajo izvajanje meritev hitrosti iz policijskega oziroma redarskega vozila v gibanju. Prav tako smo v tem času dobili dodatne izkušnje na področju overitev odsekovnih in detekcijskih merilnikov hitrosti. Zaradi tega smo se odločili, da naredimo manjšo spremembo Pravilnika v letu 2022, da odpravimo določene tehnične nejasnosti in omogočimo nemoteni nadaljnji razvoj na področju prometne varnosti in umerjanja prekoračitev hitrosti vozil.

Vaše morebitne pripombe ali ideje pričakujemo do ponedeljka 23.5.2022. Lahko jih posredujete v pisni obliki na zgornji naslov ali v elektronski obliki na gp.mirs@gov.si.

Zaradi lažjega razumevanja sprememb smo vam predložili končno verzijo pravilnika, verzijo pravilnika v sledi spremembam ter datoteko s komentarjem k posameznim spremembam.

Neformalnemu pozivu zainteresirani javnosti bo sledila še uradna objava spremembe pravilnika na portalu e-Demokracija, priglasitev pravilnika pri Evropski komisiji ter uradno medresorsko usklajevanje z ostalimi državnimi organi.

Čez približno tri leta pa predvidevamo celotno prenovo pravilnika po zgledu novega vodila OIML R91 za merilnike hitrosti, ki je trenutno še vedno v fazi priprave.

S spoštovanjem,

Pripravil

Roman Flegar

Sekretar

Priloga:

* Komentar k spremembi Pravilnika MZMHVCP.docx
* Pravilnik MZMHVCP [cistopis-predlog].docx
* Pravilnik MZMHVCP[sledi spremembam].docx